ΗΧΟΣ FM 94.2 Μουσικό Ραδιόφωνο

"Λαογραφικός όμιλος Τζανιδάκη" - Κοπή Πρωτοχρονιάτικης Πίτας 2020
2020-02-09 13:30 - 23:00 UTC | La Pelegrina – Πέλαγος, Ρέθυμνο, Νικηφόρος Φωκάς
Ο “Λαογραφικός Όμιλος Τζανιδάκη” σας προσκαλεί την Κυριακή το μεσημέρι στις 9 Φεβρουαρίου 2020 στην Κοπή της πίτας για το νέο έτος,στο κέντρο “Πέλαγος” για ένα γνήσιο κρητικό γλέντι!!!
Με το καλό να σμίξουμε!!!
Τιμή εισόδου:
20 ευρώ και 15 ευρώ για παιδιά δημοτικού.
(Πλήρες μενού και ποτό)

Κυριακάτικο Μουσικό Μεσημέρι/ Live Greek Music sunday Lunch
2020-02-09 13:00 - 19:00 | White Lady -family taverna, Αδελιανός Κάμπος, Ρέθυμνο
SUNDAY ROAST MENU From 13:00 followed by live greek Music at 15;00
STARTERS: ,Prawn Cocktail ,Prawns in Ouzo, Garlic Mushrooms
MAIN COURSE
Roast Leg Of lamb wth mint sauce ,
Roast Beef and Yorkshire pudding
Steak and Guinness Pie,,
,Luxury Nut Roast Nut Roast
GLUTEINE FREE OPTION AVAILABLE
All Served with Vegetables, Roast potatoes and Gravy
DESSERTS
Bread & Butter Pudding with Custard
Caramel Love Ice Cream
HONEY RAKI TO FINISH
SPECIAL OFFER
2 COURSES AND A DRINK 14,00
3 COURSES AND A DRINK 17,00
DRINKS;Wine or Beer 0,5l or Soft Drink
WELCOME TO WHITE LADY

Μανώλης Κονταρός live
2020-02-08 23:00 | Upano, Μάχης Κρήτης 149, Ρέθυμνο, Πλατανιάς

Κρητική βραδιά με το Μανώλη Χατζάκη και τον Γιώργο Χριστοφοράκη
2020-02-08 22:00 - 23:30 | Πράσσιν Άλογα, Ελ. Βενιζέλου 50
Κρητική βραδιά με το Μανώλη Χατζάκη και τον Γιώργο Χριστοφοράκη στο «Πράσσειν Άλογα».
Τηλ. 6907 902034 & 28310 40656.

Spasta Hip Hop Live & After Party
2020-02-08 21:00 - 23:30 | Dpt. of Music Technology & Acoustics Engineering, Ευ. Δασκαλάκη, Ρέθυμνο, Περιβόλια
Spasta Hip Hop Live & After Party
Date: Σάββατο 08/02/20
Starts at 21:00
Live :
Smoka (RETH)
Noma (ATH)
Σάικο (CHQ)
Los Hermanos (CHQ)
Beatbox : S-Dope (ATH)
Dj : Hipcut
Cuts : CheeseGrinder
After Party :
BassQuakes (DUB / DNB)
Trippin (TECHNO)
Paranohm (PSY)

Σύλλογος "ΑΡΚΑΔΙ" - Κοπή Πίτας
2020-02-08 21:00 - 23:30 | κέντρο Φάρος, Πλησίον Γέφυρας Ζουρίδας, Ρέθυμνο
Το Σάββατο 8 Φεβρουαρίου και ώρα 21:00 στο κέντρο Φάρος , ο Μουσικοχορευτικός Σύλλογος “ΑΡΚΑΔΙ” γιορτάζει και κόβει την Πρωτοχρονιάτικη Πίτα του! Θα μας διασκεδάσει ο Νίκος Λαγουδάκης με το συγκρότημα του!

Η Νύχτα μόλις πριν από τα δάση
2020-02-08 21:00 - 22:30 | The Garage, Δημοκρατίας 53, Ρέθυμνο
Το Θέατρο κρήτης παρουσιάζει επιτέλους στο Ρέθυμνο, στο The Garage, στις 08/02
τον συγκλονιστικό μονόλογο του Μπερνάρ Μαρί Κολτές:
”Η Νύχτα μόλις πριν από τα δάση”.
Έργο γραμμένο το 1977, σηματοδοτεί την είσοδο του ”καταραμένου” γάλλου θεατρικού συγγραφέα στην πιο δημουργική περίοδο γραφής του. Έργο οργισμένο, νεανικό, προσωπικό, σχεδόν αυτοβιογραφικό,αλλά και με ιδιαίτερα ποιητική γλώσσα,”Η Νύχτα μόλις πριν από τα δάση” διαπραγματεύεται την υπαρξιακή αγωνία ενός ανθρώπου του περιθωρίου,ενός μετανάστη,ενός πολιτικά ευαίσθητου ανθρώπου, ο οποίος συναντά έναν νεαρό σε μια απόμερη γωνιά κάποιου δρόμου της μεγαλούπολης και μοιράζεται μαζί του την τελευταία του νύχτα πριν φύγει για τα ”δάση”. Μια ποιητική κραυγή αγωνίας ενός μοναχικού ‘λύκου’, ένα ντελίριο μεθυσμένου ή απλά το πλησίασμα δυο χαμένων ψυχών μες τη νύχτα;
Η μάταιη αναζήτηση της αγάπης και της επαφής!
Σκηνοθεσία-ερμηνεία:Χρήστος Συρμακέζης
Βοηθός σκηνοθέτη-φωτισμοί:Χάρης Σουλτάτος
Γενική είσοδος:10 Ευρώ
Πληροφορίες-κρατήσεις στο τηλέφωνο: 694 5378 809

Προβολές ταινιών του Διεθνούς Φεστιβάλ Κινηματογράφου Ολυμπίας στο Ρέθυμνο
2020-02-08 15:30 - 19:30 | κινηματογράφος Απόλλων, Μεσολογγίου 18
Το Διεθνές Φεστιβάλ Κινηματογράφου Ολυμπίας για Παιδιά και Νέους ταξιδεύει για δεύτερη συνεχόμενη χρονιά στην Κρήτη δίνοντας την ευκαιρία στο κρητικό κοινό να παρακολουθήσει βραβευμένες ταινίες του φετινού 22ου Φεστιβάλ Ολυμπίας και μια επιλογή από τις ταινίες της 19ης Camera Zizanio.
Το Σάββατο 8 Φεβρουαρίου θα πραγματοποιηθεί Προβολή Βραβευμένων Ταινιών της 22ης διοργάνωσης. Οι ταινίες του Φεστιβάλ Ολυμπίας έχουν στο επίκεντρο την παιδική και νεανική ηλικία και διαπνέονται από τις αρχές που έχουν θεσπίσει η UNICEF, η UNESCO και άλλοι διεθνείς οργανισμοί για τον παιδικό και νεανικό κινηματογράφο. Όλες οι ταινίες που θα προβληθούν είναι πρόσφατης παραγωγής και σε πρώτη προβολή στην Κρήτη.
Πιο αναλυτικά θα προβληθούν οι μεγάλου μήκους ταινίες:
Η Ρόκα αλλάζει τον κόσμο της Katja Benrath. Θαρραλέα, αστεία και μοναδική: αυτή είναι η Rocca. Είναι έντεκα χρόνων και ζει μια, μάλλον, ιδιαίτερη ζωή. Όσο ο μπαμπάς της την κοιτάζει από ψηλά – αφού είναι αστροναύτης σε αποστολή στο διάστημα-, η Rocca ζει μόνη με το σκιουράκι της και πηγαίνει σε κανονικό σχολείο για πρώτη φορά στη ζωή της. Ο ανέμελος και αντισυμβατικός τρόπος ζωής της την ξεχωρίζει αμέσως ανάμεσα στους συμμαθητές της. Βραβείο Καλύτερης Ταινίας Μεγάλου Μήκους από τη Διεθνής Κριτική Επιτροπή, Βραβείο «#ThisisEU – Ευρωπαϊκές αξίες» της Αντιπροσωπείας της Ευρωπαϊκής Επιτροπής στην Ελλάδα, Βραβείο Διεθνούς Κέντρου Κινηματογράφου για Παιδιά και Νέους (CIFEJ).
Κομμώσεις Ρόμι της Mischa Kamp. Tρεις γενιές γυναικών έρχονται αντιμέτωπες με τις συνέπειες του Αλτσχάιμερ. Όταν η ηλικιωμένη κομμώτρια Stine αποφασίζει να εξομολογηθεί την κατάστασή της στη δεκάχρονη εγγονή της Romy και όχι στην κόρη της Margot, μια μεγάλη περιπέτεια αρχίζει. Βραβείο Σεναρίου Μεγάλου Μήκους από τη Διεθνή Κριτική Επιτροπή, Βραβείο της Βουλής των Ελλήνων “Ανθρωπινές Αξίες”.
Φέτος παράλληλα με το ταξίδι των βραβευμένων ταινιών της φετινής διοργάνωσης έχουμε την χαρά να προσκαλέσουμε την εκπαιδευτική κοινότητα της Κρήτης σε ειδικές εκπαιδευτικές προβολές για σχολεία και σε δύο σεμινάρια επιμόρφωσης 8 & 9 Φεβρουαρίου σε Ρέθυμνο και Ηράκλειο.
Το πρόγραμμα:
ΣΑΒΒΑΤΟ 8 ΦΕΒΡΟΥΑΡΙΟΥ
Επιμόρφωση Εκπαιδευτικών* 11:00 -14:00 (Ρέθυμνο).
Προβολή Επιλεγμένων Ταινιών της 22ης διοργάνωσης 15:30 – 19:30
(Κινηματογράφος Απόλλων, Μεσσολογγίου 18, Ρέθυμνο).
15:50 Η Ρόκα αλλάζει τον κόσμο, Γερμανία, 101΄> Katja Benrath.
(Βραβείο Καλύτερης Ταινίας Μεγάλου Μήκους από τη Διεθνή Κριτική Επιτροπή Νέων / Βραβείο “#ThisisEU – Ευρωπαϊκές Αξίες” της Ευρωπαϊκής Επιτροπής στην Ελλάδα / Βραβείο Διεθνούς Κέντρου Κινηματογράφου για Παιδιά και Νέους CIFEJ).
18:00 Κομμώσεις Ρόμι / Ολλανδία, 92′ / Mischa Kamp.
(Βραβείο Σεναρίου Μεγάλου Μήκους απο τη Διεθνή Κριτική Επιτροπή, Βραβείο της Βουλής των Ελλήνων “Ανθρωπινές Αξίες”).
*Οι ενδιαφερόμενοι εκπαιδευτικοί παρακαλούνται να δηλώσουν συμμετοχή στη φόρμα που ακολουθεί μέχρι και τις 6 Φεβρουαρίου: docs.google.com/forms/d/e/1FAIpQLSe-j86O724AtvllNSTyfMl8EnelRUbBRkU01xwa7p6j-V4Y_Q/viewform
Τα σχολεία που ενδιαφέρονται για τις πρωινές εκπαιδευτικές προβολές μπορούν να δηλώσουν συμμετοχή στο τηλέφωνο: 6977255620

ΤΟ ΔΙΕΘΝΕΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΟΛΥΜΠΙΑΣ ΓΙΑ ΠΑΙΔΙΑ ΚΑΙ ΝΕΟΥΣ
Το Διεθνές Φεστιβάλ Κινηματογράφου Ολυμπίας για Παιδιά και Νέους ιδρύθηκε το 1997 από τον σκηνοθέτη Δημήτρη Σπύρου και περιλαμβάνεται ανάμεσα στα κορυφαία φεστιβάλ για παιδιά και νέους της Ευρώπης και διεθνώς. Είναι μέλος διεθνών οργανισμών και φορέων σχετικά με τον κινηματογράφο και την κινηματογραφική εκπαίδευση, όπως το CIFEJ (Centre International du Film pour l’ Enfance et la Jeunesse) και η ECFA (European Children’s Film Association) και εκπροσωπεί την Ελλάδα σε όλα τα μεγάλα διεθνή φόρουμ που σχετίζονται με τον νεανικό κινηματογράφο και την οπτικοακουστική εκπαίδευση. Τον σημαντικό ρόλο που διαδραματίζει το Φεστιβάλ σε ευρωπαϊκό επίπεδο επιβεβαίωσε πρόσφατα η Ευρωπαϊκή Ένωση Παιδικού Κινηματογράφου (ECFA), η οποία δια της προέδρου της το χαρακτήρισε ως «το κορυφαίο κινηματογραφικό φεστιβάλ για παιδιά και νέους της Ευρώπης».
Διοργάνωση: Διεθνές Φεστιβάλ Κινηματογράφου Ολυμπίας για Παιδιά και Νέους

Βάλε λίγη φαντασία η αλλιώς μια Μουτζουρία
2020-02-08 12:00 - 13:30 | βιβλιοπωλείο Κλαψινάκης, Ηγ. Γαβριήλ 59
Αγαπημένα μας παιδιά, το Σάββατο 8 Φεβρουαρίου 2020 στις 12:00 π.μ., σας περιμένουμε στην διαδραστική παρουσίαση του βιβλίου “ Βάλε λίγη Φαντασία ή αλλιώς μια Μουτζουρία ! ”, (εκδ. Βιβλιοσκόπιο), που έγραψε η αγαπημένη μας Κυριακή Φλουρή και εικονογράφησε η εκπληκτική Αιμιλία Κονταίου.
Σας περιμένουμε να διαβάσουμε, να τραγουδήσουμε και να διασκεδάσουμε, δημιουργώντας πολλές, πολλές μουτζούρες, γιομάτες φαντασία.
(παιδιά 4 +)
Η εκδήλωση θα γίνει στον κεντρικό ΚΛΑΨΙΝΑΚΗ (έναντι Δημ. Πάρκου)

Ευριδίκη live
2020-02-07 23:00 - 23:30 | Upano, Μάχης Κρήτης 149, Ρέθυμνο, Πλατανιάς
ΑΚΥΡΩΘΗΚΕ

Η Ευρυδίκη “on the road again”…
Με συνοδοιπόρους τους πιο καλούς της φίλους που αποτελούν την
εξαιρετική μπάντα της και αγκαλιά με πολλά αγαπημένα τραγούδια,
κάνει στάση στο upano την Παρασκευη 7 Φεβρουαριου για μία και
μοναδική εμφάνιση.
Με τραγούδια από τη δισκογραφία της που όλοι αγαπήσαμε,
τραγουδήσαμε, χορέψαμε, αλλά και πολλές διασκευές από την
ελληνική και ξένη ποπ-ροκ σκηνή, θα μας παρασύρει στους δικούς της
ρυθμούς, και θα μας μαγέψει με τις ξεχωριστές
ερμηνείες της χαρίζοντας σε όλους μας αξέχαστες μουσικές στιγμές.

Cj Jeff
2020-02-07 23:00 - 23:30 | Living room, Ελευθερίου Βενιζέλου 5, Ρέθυμνο
Το Livingroom Lounge Cafe ξεκινά το φετινό πρόγραμμα των καρναβαλικών εκδηλώσεων του, με μια ξεχωριστή βραδιά. Την Παρασκευή 7 Φεβρουαρίου, φιλοξενεί στα Decks του, τον Cj Jeff.
Rsv : 6976713889 – 698 4846757

Nίκος Δελιδάκης & Άννα Μαρία live
2020-02-07 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Ο Νίκος Δελιδάκης ασχολείται αποκλειστικά με τον καλλιτεχνικό χώρο ως τραγουδιστής και συνθέτης τραγουδιών..
Στη μέχρι τώρα πορεία του στο λαϊκό χώρο κ στις πίστες έχει σφραγίσει συνεργασίες με πολλούς γνωστούς καλλιτέχνες.Έχει κάνει τρία δισκογραφικά τραγούδια το Να’ σαι καλά και να προσεχείς , Έτσι είναι ο έρωτας , Πές με μεγάλη επιτυχία.
Την Παρασκευή 07/02/2020
έρχεται στο Upano με την ορχήστρα του
και μας υπόσχεται ένα βράδυ αξημέρωτο…
Νίκος Δελιδάκης Live
Μαζί του Άννα Μαρία
Μπουζούκι : Λευτέρης Μαρκοδημητράκης
Πλήκτρα : Κώστας Παπαδάκης

Το «Σχήμα Λόγου» live
2020-02-07 22:00 - 23:30 | Corina restaurant, Σαλαμίνος 13, Ρέθυμνο
Κάθε Παρασκευή, το ΣΧΗΜΑ ΛΟΓΟΥ θα εμφανίζεται στο Εστιατόριο Corina!
Για ακόμα μια χρόνια στον όμορφο χώρο του Corina οι Παρασκευές θα γεμίζουν με αγαπημένες μουσικές και τραγούδια. Ο Σάκης Σακελλαρίδης στο μπουζούκι, ο Γιώργος Αντωνογιαννάκης στη λύρα, o Αρης Συσκάκης στο βιολί, ο Ανδρέας Σταμουλης στην κιθάρα, ο Σπύρος Ξενιτοπουλος στο πιάνο και η Αλεξάνδρα Βεργαδη στη φωνή, θα είναι εγγυητές στην διασκέδαση σας.

«Οι δούλες» του Ζαν Ζενέ από την Θεατρική Σκηνή «Σημείο»
2020-02-07 21:00 - 2020-02-09 22:30 | Σημείο, Πατριάρχου Αθηναγόρα 17, Ρέθυμνο, Μισσίρια
«Η φόνισσα θα γράψουν οι εφημερίδες, αλλά καλύτερα να είσαι η φόνισσα παρά η δούλα…»
Η θεατρική σκηνή «Σημείο» της εταιρείας παραγωγής Ble Productions, παρουσιάζει την πρώτη της θεατρική παραγωγή: «Οι δούλες του» Ζαν Ζενέ, τo σκληρό έργο του Γάλλου συγγραφέα
Δύο υπηρέτριες η Κλαίρη και η Σολάνς καταστρώνουν την εξόντωση της αγαπημένης, αλλά και απόλυτα μισητής τους Κυρίας. Το κλασικό έργο του Γάλλου συγγραφέα, βασισμένο στην αληθινή ιστορία των αδερφών Παπέν και το φρικιαστικό έγκλημα που σόκαρε την Γαλλία, τον Φεβρουάριο του 1933, δεν ήθελε «να υπερασπιστεί τη μοίρα της τάξης των υπηρετών», όπως ο ίδιος έλεγε, αλλά να γράψει μια «αλληγορική ιστορία».
Ζώντας σε ένα πλούσιο μεγαλοαστικό σπίτι της Κυρίας τους, δύο υπηρέτριες, οι αδερφές Κλαίρη και Σολάνζ, παίζουν καθημερινά ένα παιχνίδι αλλαγής ταυτότητας: η Κλαίρη υποδύεται την Κυρία τους και η Σολάνζ παριστάνει την Κλαίρη. Για να απαλλαγούν από το ζυγό της Κυρίας τους, συνειδητοποιούν ότι η μόνη λύση είναι να την δηλητηριάσουν.
Μετάφραση: Οδυσσέας Ελύτης
Σκηνοθεσία: Γιάννης Μπλέτας
Κίνηση: Σοφία Καλημέρη
Μουσική: Αντώνης Ζαχαράκης
Κοστούμια: Στέλιος Ρουκουνάκης
Σχεδιασμός σκηνικού: Γιάννης Μπλέτας
Κατασκευή Σκηνικού: Μιχάλης Αντωνίου
Φωτογραφίες- βίντεο: Ble Productions
Παίζουν: Ελένη Βαρούχα, Τζένη Μαραθιανού- Καμπουράκη, Μαρία Παπαδάκη.
01,02,07,08,09,12 Φεβρουαρίου 2020.
“Σημείο”- Πατριάρχου Αθηναγόρα 17, Ρέθυμνο.
Ώρα έναρξης: 21:00
Κρατήσεις θέσεων στο 6983320439 ή μέσω προσωπικού μηνύματος στη σελίδα “Σημείο/ By Ble Productions.”
* Η παράσταση είναι ακατάλληλη για νέους κάτω των 16 ετών.

«Δυστοπία»: Εικαστική έκθεση της Βάγγη Μανδάλη
2020-02-07 18:00 - 22:00 | Μαδέρι, Τιμολέοντος Βάσσου 6
Την Παρασκευή 7 Φεβρουαρίου και ώρα 18.00 στο ΜΑΔΕρΙ, εγκαινιάζεται η έκθεση της Βάγγη Μανδάλη με θέμα «Δυστοπία».
Τα προσωπικά της οράματα γίνονται ζωγραφικοί πίνακες, γλυπτά και ποίηση. Ένας διάλογος μεταξύ ονείρων και πραγματικότητας.
Η έκθεση θα παραμείνει ανοιχτή έως τις 28 Φεβρουαρίου.
Καθημερινά 18.00-22.00 και Σάββατο 10.00-14.00
Είσοδος Ελεύθερη.

Γλέντι με τους Στέλιο Ζερβό και Χάρη Χατζημανώλη
2020-02-07 18:00 - 20:00 | Συν-τροφή, Αδαμάντιου Κοραή και Κορωναίου
Την Παρασκευή 7 Φεβρουαρίου και ώρα 18:00 σας περιμένουμε όλους στην Συν-Τροφή να γλεντήσουμε παρέα με τους Στέλιο Ζερβό και Χάρη Χατζημανώλη.

Tokyo party στο Metropolis Bar
2020-02-06 22:00 - 23:30 | Metropolis, Νεάρχου 15, Ρέθυμνο
First Asian party in Rethymno! Αυτήν την Πέμπτη κάτι πρωτοφανές στα δεδομένα του Ρεθύμνου έρχεται στον ανανεωμένο χώρο του Metropolis.
To Tokyo είναι το πρώτο ασιατικό πάρτι στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς
Rsv. 6988087177 & 6958315328
*Η πρώτη φιάλη συνοδεύεται με σούσι.

Oι «Τρεις Μαδιάμ» στο μουσικό μεζεδοπωλείο Συμπληγάδες
2020-02-06 21:30 - 23:30 | Συμπληγάδες, Βερνάδου 25, Ρέθυμνο
Oι «Τρεις Μαδιάμ» στο μουσικό μεζεδοπωλείο Συμπληγάδες, θα μας διασκεδάσουν με έντεχνα, λαϊκά και παραδοσιακά τραγούδια!
Κρατήσεις: 694 206 1663

Κρητική βραδιά με τον Γιώργο Βογιατζάκη
2020-02-04 22:00 - 23:30 | Πράσσιν Άλογα, Ελ. Βενιζέλου 50
Ο Γιώργος Βογιατζάκης σε μία κρητική βραδιά στο εστιατόριο «Πράσσειν Άλογα»
Για κρατήσεις: 28310 40656.
698 740 4838

Ανδρέας Μανωλαράκης live
2020-02-04 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Ανδρέας Μανωλαράκης με το συγκρότημα του την Τρίτη 4 Φεβρουαρίου στο “Αλλού γι’ αλλού”.
Τηλέφωνο κρατήσεων: 6974025703

Πανελλήνιο Πρωτάθλημα Καραόκε
2020-02-04 21:30 - 23:30 | Συμπληγάδες, Βερνάδου 25, Ρέθυμνο
ΠΑΝΕΛΛΗΝΙΟ ΠΡΩΤΑΘΛΗΜΑ KARAOKE
EUROKE 2020
1ος ΠΡΟΚΡΙΜΑΤΙΚΟΣ ΡΕΘΥΜΝΟ
ΤΡΙΤΗ 4 ΦΕΒΡΟΥΑΡΙΟΥ 2020
ΩΡΑ: 22.00
ΤΟΠΟΘΕΣΙΑ: Συμπληγάδες Μεζεδοπωλείο – Sympligades
Δηλώστε συμμετοχή στο επίσημο site του Euroke Greece
www.euroke.gr
Ο Διαγωνισμός γίνεται ξεχωριστά για άντρες και γυναίκες.
Κάθε διαγωνιζόμενος έχει δικαίωμα να επιλέξει 2 τραγούδια της επιλογής του.
Θα βαθμολογηθεί από 4μελής κριτική επιτροπή αποτελούμενη από ειδικούς επαγγελματίες ( καθηγητές φωνητικής, διπλωματούχους μουσικής, επαγγελματίες τραγουδιστές, ειδικούς του θεάτρου).
4 νικητές θα προκύψουν για τον πανευρωπαϊκό τελικό
10 με 14 Σεπτεμβρίου στο KUFSTEIN της Αυστρίας.
Δεκτές συμμετοχές μονο όσες συμπληρώσουν την φόρμα συμμετοχής με όλα τα στοιχεία που θα βρουν στο site
www.euroke.gr
αμέσως μετα τη συμπήρωση της φόρμας θα σας αποσταλεί e-mail με όλους τις οδηγίες.
Κάθε διαγωνιζόμενος επιλέγει 2 τραγούδια με τα οποία θα διαγωνιστεί, εκτελεσμένα στον αυθεντικό τόνο.
Για περισσοτερες πληροφορίες επικοινωνηστε με μήνυμα με το Euroke Greece ή με τις Συμπληγάδες Μεζεδοπωλείο – Sympligades

Βραδιά καραόκε
2020-02-02 21:30 - 23:30 | Συμπληγάδες, Βερνάδου 25, Ρέθυμνο
Στα decks ο Βαγγέλης Τραϊτοράκης

Κρητική βραδιά
2020-02-02 21:00 - 23:30 | 50-50, Πλαστήρα 6, Ρέθυμνο
Κρητική βραδιά στο Μεζεδοπωλείο 50/50 την Κυριακή 2 Φεβρουαρίου.
Θα σας διασκεδάσουν οι μουσικοί Γιώργος Χριστοφορακης βιολί, Μάριος Μπουρδαντωνακης λαούτο, Αντώνης Χριστοφορακης μαντολίνο και ο Γιάννης Γεωργαλης λαούτο.
Ώρα έναρξης 21:00

Fraoules film - Γυρνάμε στα παλιά
2020-02-02 21:00 - 23:30 | Fraoules, Ελευθερίου Βενιζέλου 62, Ρέθυμνο

Προβολή ταινίας: Το απαγορευμένο ποδήλατο
2020-02-02 20:00 - 23:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει το κοινωνικό δράμα του 2012, σε συμπαραγωγή Σαουδικής Αραβίας και Γερμανίας, με τον τίτλο “Το απαγορευμένο ποδήλατο / Wadjda / The girl with the green bicycle” σε σενάριο και σκηνοθεσία της Haifaa al-Mansour.
Πρόκειται για την πρώτη ταινία μεγάλου μήκους που γυρίστηκε εξ ολοκλήρου στη Σαουδική Αραβία και την πρώτη ταινία μεγάλου μήκους με γυναίκα σκηνοθέτιδα από τη χώρα αυτή.
Πραγματεύεται θέματα όπως η ελευθερία -όπως αυτή αντιπροσωπεύεται από το ποδήλατο- και ο φόβος της συναισθηματικής εγκατάλειψης μια και ο πατέρας της πρωταγωνίστριας επιθυμεί να παντρευτεί μια δεύτερη σύζυγο που θα του δώσει έναν γιο.
Σύνοψη της ταινίας
Η Wadjda (Waad Mohammed) είναι ένα δεκάχρονο κορίτσι που μένει σε ένα προάστιο του Ριάντ, της πρωτεύουσας της Σαουδικής Αραβίας. Αν και ζει περιτριγυρισμένη από ένα συντηρητικό περιβάλλον, έχει αστείρευτο κέφι, είναι πολυμήχανη και συνεχώς προκαλεί τα όρια του επιτρεπτού. Έχει ερωτευτεί ένα πράσινο ποδήλατο και αποφασίζει να κάνει τα πάντα για να το αποκτήσει. Στο δρόμο της θα βρει πολλά εμπόδια, με μεγαλύτερο το γεγονός ότι στη χώρα της θεωρείται ανήθικο για ένα κορίτσι να κάνει ποδήλατο!
Η ταινία απέσπασε 22 βραβεία και 34 διακρίσεις σε διάφορα κινηματογραφικά φεστιβάλ σε όλο τον κόσμο. Μεταξύ αυτών, ήταν υποψήφια ως καλύτερη ξενόγλωσση ταινία στα Βραβεία της Βρετανικής Ακαδημίας Κινηματογράφου (BAFTA Awards). Επιπλέον, προτάθηκε από τη Σαουδική Αραβία για καλύτερη ξενόγλωσση ταινία στα βραβεία Όσκαρ.
Θα προβληθεί με υπότιτλους στα ελληνικά.
Περισσότερες πληροφορίες: www.kinler.gr/wadjda
Η προβολή θα γίνει την Κυριακή 2 Φεβρουαρίου 2020 στις 8:00 μ.μ., στο “Κέντρο Βυζαντινών Τεχνών Ρεθύμνου”, στην οδό Εθνικής Αντιστάσεως 84, στην παλιά πόλη του Ρεθύμνου.
Πρωτότυπος τίτλος: Wadjda
Διεθνής τίτλος: The girl with the green bicycle
Έτος παραγωγής: 2012
Είδος: Κοινωνικό δράμα
Χώρες παραγωγής: Σαουδική Αραβία, Γερμανία
Γλώσσα: Αραβικά
Διάρκεια: 93′
Σκηνοθεσία: Haifaa al-Mansour
Σενάριο: Haifaa al-Mansour
Ηθοποιοί: Waad Mohammed, Reem Abdullah, Abdulrahman al-Guhani
Φωτογραφία: Lutz Reitemeier
Μουσική: Max Richter

Νίκος & Γιώργος Στρατάκης live
2020-02-02 14:00 - 21:00 | Ψητοπωλείο Θράκα, Ρέθυμνο, Πέραμα
Ο Νίκος & Γιώργος Στρατάκης με την παρέα τους, στην «Θράκα», στο Πέραμα Μυλοποτάμου.

Οδύσσεια: Ένα ταξίδι που ποτέ δεν τελειώνει
2020-02-02 12:00 - 17:00 | cineland Παντελής, Εμμανουήλ Πορτάλιου 3, Ρέθυμνο
«ΟΔΥΣΣΕΙΑ: Ένα ταξίδι που ποτέ δεν τελειώνει»
Από την ομάδα ΟΥΠΣ! το κουκλοθέατρο
Απ’ όταν ήμασταν και εμείς παιδιά πάντα μας μάγευε η ιστορία του Οδυσσέα.
Ένας ήρωας σαν “κανέναν” άλλο έξυπνος, γενναίος, αφοσιωμένος και ικανός αρχηγός. Όπου στο γυρισμό του απ’ την Τροία η απερισκεψία των συντρόφων του και η οργή των Θεών του «χάρισαν» ένα ταξίδι που μοιάζει λίγο πολύ με τις ζωές όλων μας. Ο Όμηρος ένας ποιητής μοναδικός «πλέκει» με δεξιοτεχνία μια ιστορία διαχρονική. Ο Οδυσσέας δεν παύει να αγωνίζεται και να ελπίζει για την επιστροφή του. Θεοί, τέρατα και κακοτυχίες δεν κατάφεραν να τον αποτρέψουν απ’ το να ανταμώσει και πάλι το σπίτι και τους αγαπημένους του.
Τώρα πια δεν είμαστε παιδιά και όμως το ταξίδι του Οδυσσέα ακόμα μας κάνει να συλλογιζόμαστε και να τρέμουμε στα κρυφά μπροστά στους Κύκλωπες. Γι’ αυτό επιλέξαμε να σας αφηγηθούμε την ιστορία του πολυμήχανου βασιλιά της Ιθάκης, γιατί και εμείς και εσείς μπορούμε και οφείλουμε να φοβόμαστε λιγότερο όλα όσα γνωρίζουμε…
Μια παράσταση κουκλοθεάτρου, σκιών και αφήγησης με ζωντανή μουσική που μας φέρνει αντιμέτωπους με το φόβο για το άγνωστο και μας μαθαίνει πως όσα τέρατα και αν συναντήσουμε στον δρόμο μας, η θέληση μας να συνεχίσουμε θα μας οδηγεί πάντα πιο πέρα από αυτά!
Κυριακή 02/02/20
Ώρα παράστασης: 12.00
Λεπτομέρειες: http://ow.ly/MKfo30qaqja
Τιμή εισιτηρίου: 8 € (Προπώληση από το ταμείο του κινηματογράφου με αρίθμηση θέσεων)
Πληροφορίες: 6932337032

Παράσταση κλόουν για όλες τις ηλικίες
2020-02-02 12:00 - 13:00 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
Tres sure
Από την ομάδα MayBe A Company, στον Τεχνοχώρο Τζεπέτο
Κυριακή 2 Φεβρουαρίου I Ώρα 12:00
Είσοδος: 7€ Ι Διάρκεια: 50 λεπτά
Απαραίτητη η προ κράτηση θέσης: 698 573 8498
-”Σάρα! Πάρε αυτό και αυτόν και πηγαίνετε να καθαρίσετε το θέατρο. Αυτή είναι η τελευταία σου ευκαιρία αλλιώς ψάξε για άλλη δουλειά.!!”
Δύο κλόουν έχουν μια κοινή αποστολή, να καθαρίσουν τη σκηνή του θεάτρου . Όταν φτάνουν το κοινό είναι ήδη εκεί. Και τώρα; Θα πρέπει να δικαιολογήσουν την παρουσία τους. Έχουν τον εξοπλισμό καθαρισμού, έχουν τη θέληση αλλά δεν έχουν ιδέα πως να τον χρησιμοποιήσουν.
Προσπαθώντας να κατανοήσουν τη χρήση τους, βρίσκουν ευκαιρία να παίξουν με κάθε ανακάλυψη, με κάθε συναίσθημα, με την ύπαρξη τους.
Ο Κλόουν ζει στην απλότητα και την ελευθερία, χωρίς αγωνία για επιτυχία! Δρα σαν παιδί, ζει στο εδώ και τώρα, κινείται με βάση την παρόρμηση και μοιράζεται με όλους τα συναισθήματα που δημιουργούνται κάθε στιγμή. Είναι η καλύτερη εκδοχή του εαυτού μας γιατί βρίσκει την ευχαρίστηση στην ύπαρξη του -όπως αυτή είναι. Επιτυγχάνει όταν αποτυγχάνει…
Ο Κλόουν βγαίνει στη σκηνή σαν να πρόκειται να κάνει ελεύθερη πτώση..χωρίς αλεξίπτωτο! Απόλυτα γενναίος και γενναιόδωρος!…
Έτσι σώζει τη ζωή του!
Video trailer: https://www.youtube.com/watch?v=deswkyntKyY
Συντελεστές
Παίζουν : Inigo Garcia Cantero, Χριστίνα Πετρολέκα
Σκηνοθεσία : Francisco Brito
Η ομάδα: MayBe A Company
Απαραίτητη η προ κράτηση θέσης: 698 573 8498
Η παράσταση παρουσιάζεται σε συνεργασία με το Θέατρο ΚΑΤΩ / KATW theater στο Ηράκλειο και το Youca στα Χανιά.

ΠανελλήνιοΠρωτάθλημα eliminator
2020-02-02 11:00 - 16:00 | Πευκάκια, Προφήτης Ηλίας
Πανελλήνιο Πρωτάθλημα eliminator
Κατ : Παίδες, Κορασίδες,Εφήβων, Νεανίδων, Ανδρών, Γυναικών
Συνδιοργανωτές
Περιφέρεια Κρήτης, Δήμος Ρεθύμνου, Επιμελητηριο Ρεθύμνου

5ο εφηβικό κυνήγι
2020-02-02 09:00 - 21:00 | Πλατεία Μικρασιατών, Ρέθυμνο
